钦定古今图书集成/明伦汇编/氏族典/第598卷 > 《郑樵通志》 > 宇文盛
## 钦定古今图书集成/明伦汇编/氏族典/第598卷 > 《郑樵通志》 > 宇文盛

按《周书宇文盛传》，“盛字保兴，代人也。曾祖伊，与敦祖
长寿，父文孤，并为沃野镇军主。盛志力骁雄，初为太祖帐内，从破侯莫陈悦，授威烈将军，封渔阳县子。大
统三年，进爵为公，累迁骠骑大将军、开府仪同三司、
盐州刺史。及楚公赵贵谋为乱，盛密赴京告之。贵诛，
授大将军，进爵忠城郡公，除泾州都督。从贺兰祥平”
洮阳、供和二城，别封一子甘棠县公，转延州总管。天
和五年，入为大宗伯。建德二年，授少师。五年，从高祖
东伐，守汾水关。宣帝即位，拜上柱国。大象中，薨，子述
嗣。